rlitschk/wikidir huggingface dataset:
Aschhoornermoor (hoochdüütsch Aschhornermoor) is en lütten Oort in de Gemeen Drochters in’n Landkreis Stood, Neddersassen. De Oort liggt in dat Kedener Moor in’n Süden von Land Keden. Dat Water ut dat Rebeed flütt över Gravens na dat Sietwenner Slüsenfleet un in de Wischhobener Süderelv. De Naveröörd sünd Theisbrüggermoor un Aschhoorn in’n Noorden, Drochters un Ritsch in’n Noordoosten, Drochtersermoor un Gauensiekermoor in’n Süüdoosten, Engelschopp un Neeland mit Neelannermoor in’n Süüdwesten, Grootweurn in’n Westen un Hüll in’n Noordwesten. De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn. Fröher hett de Oort eerst to de Buurschop Gauensiek un later to de Buurschop Sietwenn höört. Düsse Buurschop is noch later Deel von de Gemeen Drochters worrn. Aschhoornermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters. För de Kathoolschen is de Hillig-Geist-Kark in Stood tostännig. Dör Aschhoornermoor löppt de Kreisstraat 27, de in’n Süüdoosten na Stood geiht un in’n Noordoosten na Drochters an de Landsstraat 111 ran. In’n Noordwesten geiht von de K
Nee-Kuhstermoor (hoochdüütsch Neu-Kuhstedtermoor) is en Oort in de Gemeen Gnarrenborg in’n Landkreis Rodenborg, Neddersassen. De Oort liggt an’n Rand von dat Düvelsmoor. Dat Water ut dat Rebeed warrt över’n Giehlermoorer Schippgraven na’n Kollbeek un den Giehler Beek hen afföhrt. De Naveröörd sünd Nee-Kuhs in’n Noorden, Kuhs in’n Noordoosten, Kuhstermoor in’n Oosten, Giehlermoor in’n Süden, Ahrensdörp un Vollerso in’n Süüdwesten, Giehlermöhlen in’n Westen un Giehl in’n Noordwesten. De Oort is 1857 mit 15 Anbosteden von 23 Morgen as Moorkolonie anleggt worrn. De Oort hett vör 1859 to dat Amt Beverst tohöört. 1859 is de Oort an dat Amt Bremervöör kamen. Na 1885 weer dat in’n Kreis Bremervöör, de 1932 mit’n Kreis Zeven to’n ne’en un grötteren Kreis Bremervöör tohoopgahn is. 1977 is dat Deel von’n Landkreis Rodenborg worrn. De Oort hett von öllers bi de Gemeen Kuhs mit bihöört, de an’n 1. März 1974 mit de Gemeenreform in Neddersassen Deel von de Gemeen Gnarrenborg worrn is. Nee-Kuhstermoor is evangeelsch-luthersch präägt un höört to dat Kaspel Kuhs. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. För Nee-Kuhstermoor is de freewillige Füürwehr Kuhs mit tostännig. De Straat, över de
Artemis (greeksch Aρτεμίς) , latiensch Diana, is in de greeksche Mythologie de Göddin vun de Jagd, vun den Maand, vun Woold un Holt un de Göddin, de up Kinner un Froonslüde passen deit. Se is een vun de twolf Olympiers. Hesiod vertellt, de Tweeschen Artemis un Apollon sünd Kinner vun den böversten Gott vun de Olympiers, Zeus un Leto. Just so, as Hestia un Athene is Artemis een Jungfroo. Un dat blifft se ok un will dor ok nix vun weten, datt ehr Anhängers de Unschuld verleert. Dat is doch wunnerlich, vunwegen dat Artemis to de Gödder vun de Fruchtborkeit torekent weeren mutt. Vunwegen dat Artemis up den Barg Kynthos baren wurrn is, hett se den Ökelnaam Kynthia kregen (up latiensch: Cynthia), dat heet: De vun’n Barg Kynthos kümmt. In Homer sien Ilias warrt se ok De Deerter ehr Herrin nömmt. Een anner Ökelnaam is Ephesia, vunwegen den groden Artemis-Tempel in de Stadt Ephesos, een vun de söben Weltwunner vun de Antike. Ehr Standbild in Ephesos sütt wunnerlich ut: As wenn de Göddin öber un öber mit Bösten todeckt weer. Kann angahn, dat schall bedüden, dat Artemis allens wat leevt to eten gifft. Anner seggt, dat weern gor keen Bösten,
Ahrensdörp (hoochdüütsch Ahrensdorf) is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed flütt över’n Giehler Beek af. De Naveröörd sünd Giehl in’n Noorden, Nee-Kuhs, Kuhs, Nee-Kuhstermoor un Kuhstermoor in’n Noordoosten, Giehlermoor in’n Oosten, Wallhöbenermoor un Friedensheim in’n Süden, Wallhöben in’n Süüdwesten, Vollerso in’n Westen un Giehlermöhlen un Kuhs-Siedlung in’n Noordwesten. Ahrensdörp is in dat 19. Johrhunnert as Moorkolonie in dat Düvelsmoor grünnt worrn, as de Buur Ahrens en Deel von sien Land in dat Moor an Kolonisten afgeven hett. In’n Eersten Weltkrieg sünd dree Soldaten ut Ahrensdörp fullen oder vermisst un in’n Tweten Weltkrieg fiev. De Oort hett vör 1859 to dat Amt Bremervöör tohöört. An’n 22. Juni 1859 is de Oort dör en Verordnung in dat Amt Oosterholt wesselt, dat 1885 to’n Kreis Oosterholt worrn is. 1932 is de Kreis Oosterholt mit’n Kreis Blomendal to’n hüdigen Kreis Oosterholt tohoopgahn. De Oort weer fröher en egenstännige Gemeen, de an’n 1. April 1937 mit en Reeg annere Öörd to de Gemeen Vollerso tohoopleggt worrn is. Ahrensdörp is evangeelsch-luthersch präägt un höört to dat Kaspel von de Erlöser-Kark in Kuhs. För de Kathoolschen is de Hillige-Familie-Kark in
Ahrensdorf is de hoochdüütsche Naam von Ahrensdörp, Oort in de Gemeen Vollerso in’n Landkreis Oosterholt, Neddersassen, Arnsdörp, Oort in de Stadt Aithe in’n Landkreis Cloppenborg, Neddersassen, Ahrensdorp, Oort in de Gemeen Ludewichsfelle in’n Landkreis Telte-Fläming, Brannenborg, Ahrensdorp, Oort in de Stadt Templin in’n Landkreis Uckermark, Brannenborg, Ahrensdorp, Oort in de Gemeen Nuthe-Urstromtal in’n Landkreis Telte-Fläming, Brannenborg, Ahrensdorp, Oort in de Gemeen Rietz-Neuendorf in’n Landkreis Oder-Spree, Brannenborg. Kiek ok bi: Arnsdorf, Arensdorf, Arenstorff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wallhöbenermoor (hoochdüütsch Wallhöfenermoor) is en lütten Oort in de Gemeen Vollerso (Samtgemeen Hambargen) in’n Landkreis Oosterholt, Neddersassen. De Oort liggt in dat Düvelsmoor. Dat Water ut dat Rebeed flütt över Gravens na’n Lunzengraven un in de Hamm. De Naveröörd sünd Ahrensdörp in’n Noorden, Giehlermoor un Meinershagen in’n Noordoosten, Noordsood un Oostersood in’n Oosten, Friedensheim un Bornrieh in’n Süüdwesten, Wallhöben in’n Westen un Vollerso in’n Noordwesten. Wallhöbenermoor is in dat 19. Johrhunnert as lüttje Moorkolonie von Wallhöben ut grünnt worrn. De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort hett al jümmer bi de Gemeen Wallhöben mit bihöört. Düsse Gemeen is an’n 1. April 1937 Deel von de Gemeen Vollerso worrn. Wallhöbenermoor is evangeelsch-luthersch präägt un höört to dat Kaspel von de Ansgar-Kark in Wallhöben. De Wallhöbener Kark is 1966 boot un 1997 egenstännige Karkengemeen worrn. Vörher hett de Oort to de Cosmae-un-Damiani-Kark in Hambargen tohöört. För de Kathoolschen is de Hillige-Familie-Kark in Oosterholt-Scharmbeek tostännig. För Wallhöbenermoor is de freewillige Füürwehr Vollerso mit tostännig. Dör Wallhöbenermoor löppt de Kreisstraat 19, de in’n Oosten in
Wallhöben (hoochdüütsch Wallhöfen) is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen. Bi Wallhöben hebbt von öllers ok de Öörd Verlüßmoor un Wallhöbenermoor un de Hüüs an’n Viehspecken mit bihöört. De Oort liggt op de Oosterholter Geest, de hier so op 30 bet 40 Meter över NHN liggt, an’n Rand na dat Düvelsmoor, dat blots so üm un bi 3 Meter över NHN liggt. Dat Water ut dat Rebeed flütt in’n Noorden över’n Giehler Beek af un in’n Süden över de Gravens in dat Düvelsmoor na de Hamm hen. In’n Noordwesten liggt dat Naturschuulrebeed Heilsmoor. De Naveröörd sünd Giehl, Giehlermöhlen, Vollerso, Ahrensdörp un Giehlermoor in’n Noordoosten, Wallhöbenermoor, de Viehspecken un Oostersood in’n Oosten, Friedensheim un Bornrieh in’n Süüdoosten, Verlüßmoor in’n Süden, Heißenbuttel un Hambargen in’n Süüdwesten un Lübbs mit Bullwinkel, Steern un Paddewisch in’n Noordwesten. To de öllsten Funnen ut dat Rebeed höört dat Klockenbekergraff von Wallhöben un de Grootsteengräver bi Wallhöben. Wallhöben kummt 1234 as Walhovede toeerst in de Oorkunnen von dat Klooster Oosterholt vör. De Windmöhl in Wallhöben is 1880 boot worrn. In’n Eersten Weltkrieg sünd 29 Soldaten ut Wallhöben fullen oder vermisst un in’n Tweten Weltkrieg 66. In de Franzosentied hett de Oort
De Viehspecken (hoochdüütsch Viehspecken) is en lütten Oort in de Gemeen Vollerso (Samtgemeen Hambargen) in’n Landkreis Oosterholt, Neddersassen. De Oort liggt in dat Düvelsmoor direkt an de Steed, an de de Giehler Beek un de Kollbeek tohoopfleet un de Hamm billt. De Naveröörd sünd Giehlermoor un Kuhstermoor in’n Noorden, Meinershagen un Noordsood in’n Noordoosten, Oostersood in’n Oosten, Heudorp un Huttendorp in’n Süüdoosten, Düvelsmoor, Bornrieh un Friedensheim in’n Süüdwesten, Wallhöben in’n Westen un Wallhöbenermoor, Vollerso un Ahrensdörp in’n Noordwesten. De Viehspecken besteiht vondaag ut en Landgasthuus mit en Campingplatz. Dat Gasthuus höört siet 1855 de Familie Dierks to. De Naam Viehspecken geiht trügg op Vieh (betütt sik op dat fuchtige Land langs de Hamm) un Specken. Dat betekent also en Knüppeldamm, de över de Hamm güng. De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort hett al jümmer bi de Gemeen Wallhöben mit bihöört. Düsse Gemeen is an’n 1. April 1937 Deel von de Gemeen Vollerso worrn. De Viehspecken is evangeelsch-luthersch präägt un höört to dat Kaspel von de Ansgar-Kark in Wallhöben. De Wallhöbener
See (hoochdüütsch See) is en lütten Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Straat, an de de Oort liggt, heet Seeweg un so warrt de Oort deelwies ok nöömt. De Oort liggt in de Masch twüschen Oost un Ünnerelv. Dat Water ut dat Rebeed flütt över dat Neenseer Slüsenfleet na de Oost hen af. De Naveröörd sünd Hogenlucht in’n Noorden, Gehrener Sietwenn un Kaidiek in’n Noordoosten, Brook un de Brookhoff in’n Oosten, Tollboom, Moordiek un Moorstreek in’n Süden, Beentwisch in’n Süüdwesten, Reetbraak, Portshemm un Olendecken in’n Westen un Wetterdiek in’n Noordwesten. De Hööv von de Seeborg, von Övelgünn un von’n Vosssteert in’n Westen sünd vondaag verswunnen. De Oort hett vör 1852 to dat Kaspel Öderquart in dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. De Oort weer fröher Deel von de Buurschop Beentwisch. In de Tied üm de Johrhunnertwenn to dat 20. Johrhunnert is de Buurschop Beentwisch Deel von de Gemeen Öderquart worrn, de sik in ehren Ümfang na dat Kaspel von de Johannis-Kark richten dee. See is evangeelsch-luthersch präägt un höört to dat
How I Met Your Mother (op platt so veel as: „Woans ik joon Mudder drapen heff“) is en US-amerikaansche Sitcom-Reeg, de för den Senner CBS produzeert worrn is. De Reeg weer vun 2005 bit 2014 produzeert un ümfaat 208 Folgen in negen Staffeln. In Düütschland is de Reeg op ProSieben toeerst sennt worrn. De Geschicht speelt Anfang vun de 2000er Johren un warrt ut de Sicht vun Ted Mosby vertellt, de sien Kinner in’t Johr 2030 vertellt, woans sien Leven as jungen Architekt op de Söök na en duersome Leev in New York City verlopen is un welke Begeevnissen dorto föhrt hebbt, dat he opletzt jemehr Mudder drapen hett. De Sitcom weer spoodriek all de Johren un is mehrfack mit Feernsehpriesen uttekent worrn. De Rahmen vun How I Met Your Mother is, dat Ted Mosby in’t Johr 2030 sien beiden Kinner Penny un Luke vertellen will, woans he jemehr Mudder drapen hett. Dorför holt he bannig wiet ut. Sien Vertellsel geiht in’t Johr 2005 los, as he mit dormols 27 Johren in New York City leevt. He hett jüst sien Studium vun de Architektuur fardig un hett Arbeit in en Büro, wiel sien besten Fründ Marshall Eriksen kort dorför steiht,
Seeborg betekent Seeborg, Gemeen in’n Landkreis Göttingen, Neddersassen, Seeborg, ehmalig Eddelgood in de Gemeen Öderquart in’n Landkreis Stood, Neddersassen, Seeborg, fröhere Borg twüschen Korlshöben un Hanst in’n Landkreis Rodenborg, Neddersassen. Seeborg is de Familiennaam von Richard Seeborg (* 1956), düütsch-US-amerikaanschen Jurist. Kiek ok bi: Seeburg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Seeborg (hoochdüütsch Seeburg) weer en Eddelgood in dat Kaspel Öderquart (vondaag Gemeen Öderquart, Samtgemeen Noordkeden, in’n Landkreis Stood, Neddersassen). Dat Good leeg in de Masch twüschen Oost un Ünnerelv. Dat Water ut dat Rebeed flütt över dat Neenseer Slüsenfleet na de Oost hen af. De Naveröörd weren Hogenlucht in’n Noordoosten, Gehrener Sietwenn in’n Oosten, See, Moorstreek un Moordiek in’n Süüdoosten, Beentwisch, Reetbraak un Portshemm in’n Süüdwesten un Neenslüüs un Wetterdiek in’n Noordwesten. De lüttjeren Öörd Vosssteert un Övelgünn sünd vondaag jüstso as Seeborg verswunnen. Dat Good hett de Familie Bremer tohöört. Na School sünd de Kinner ut Seeborg op de Volksschool in Hogenlucht gahn. De Oort hett vör 1852 to dat Kaspel Öderquart in dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. De Oort weer fröher Deel von de Buurschop Beentwisch. In de Tied üm de Johrhunnertwenn to dat 20. Johrhunnert is de Buurschop Beentwisch Deel von de Gemeen Öderquart worrn, de sik in ehren Ümfang na dat Kaspel von de Johannis-Kark richten dee. Seeborg weer evangeelsch-luthersch präägt un hett to dat Kaspel von de Johannis-Kark in Öderquart höört.
Leto is een Göddin ut de greeksche Mythologie. Se is den Titan Koios un de Titansche Phoibe ehr Dochter. Mit düsse Leto hett Zeus wat harrt un hett mit ehr de beiden Kinner Artemis un Apollon tüügt. Later wurr dat so ansehn, dat de röömsche Göddin Latona desülbige Froo is. Zeus sien Wiev Hera weer vunwegen Leto ieversüchtig un versöch de Geboort vun ehr Kinner aftowennen. Hera ehr Grootmudder Gaia harr seggt, de Kinner, de Zeus mit Leto hebben scholl, de schöllen grötter un mächtiger weeren, as ehr egen Kinner mit Zeus. Dor schick se de Slang Python nah Leto, de scholl ehr dalsluken. Man Zeus wüss dor gegenan to gahn. Dor hett Hera de Eer den Eed afnahmen, se dröff keen Stück Land för Leto hengeven, wo se ehr Kinner up to Welt bringen konn, wo ok man bloß eenmal de Sünn up schient hett. Dor leet Poseidon de swimmen Insel Delos ut dat Water updükern un Hermes bröch Leto dor denn hen, just so, as Zeus dat seggt harr. Dor hett Hera de Eileithyia solang tosett, bit se dat nich mehr waagt hett, Leto bi to stahn. Eileithyia weer de Göddin vun de Geboort. Dat duur nich mehr
Huerfano betekent Huerfano, Oort in New Mexico, USA, Huerfano River, Stroom in Colorado, USA, de in’n Arkansas River münnt, Huerfano County, Kreis in Colorado, USA, Huerfano Butte, Barg in Arizona, USA, Huerfano Butte, Barg in Colorado, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Unnerornen Myxophaga (ooldgr. „Sliemfreters“) is de lüttste Unnerornen mank de Kävers (Coleoptera). Dor höört bloß man veer Familien mit bi 100 Aarden to. Beschreven wurrn is se 1955 dör Roy Crowson. Dor is se ok de jungste Unnerornen mank de Kävers mit. De Käver sünd bannig lüttjet: mehr as 2,7 Millimeters lang weert se nich. De meisten Aarden sünd veel lüttjer. De Budden sünd anpasst an dat Leven in’t Water. De Imagines un ok de Budden freet to’n groten Deel oder ok bloß man Algen un Blaualgen. De meisten Aarden mank de Torridincolidae un Hydroscaphidae leevt direktemang in’t Water. De annern Familien sünd noch nich good utforscht un siedelt in en fuchtig Umto, sunnerlich an’t Över vun Ströme un Beken. De veer Familien mank de Myxophaga, de dat hüdigendags noch gifft, verdeelt sik up twee Superfamilien. De Familie Torridincolidae is denn noch mol updeelt in twee Unnerfamilien: Superfamilie Lepiceroidea Hinton, 1936 (1882) Familie Lepiceridae Hinton, 1936 (1882) Superfamilie Sphaeriusoidea Erichson, 1845 Familie Torridincolidae Steffan, 1964 Unnerfamilie Torridincolinae Steffan, 1964 Unnerfamilie Deleveinae Endrödy-Younga, 1997 Familie Hydroscaphidae LeConte, 1874 Familie Sphaeriusidae Erichson, 1845 Dree Superfamilien mit sess Familien sünd al utstorven: Superfamilie Asiocoleoidea Rohdendorf, 1961 † Familie Asiocoleidae Rohdendorf, 1961 †
Vollerso (hoochdüütsch Vollersode) is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen. Bi Vollerso hett von öllers ok en Deel von Giehlermöhlen mit bihöört. De Oort liggt op de Oosterholter Geest, de hier so op 20 bet 30 Meter över NHN liggt, an’n Rand na dat Düvelsmoor, dat blots so üm un bi 3 Meter över NHN liggt. Dat Water ut dat Rebeed flütt över’n Giehler Beek af. In’n Noorden liggt dat Naturschuulrebeed Springmoor. De Naveröörd sünd Giehlermöhlen un Giehl in’n Noorden, Nee-Kuhs un Nee-Kuhstermoor in’n Noordoosten, Ahrensdörp un Giehlermoor in’n Oosten, Wallhöbenermoor un de Viehspecken in’n Süüdoosten, Friedensheim un Bornrieh in’n Süden, Wallhöben in’n Süüdwesten un Paddewisch un Steern in’n Noordwesten. Vollerso kummt 1185 as Valdersha toeerst in de Oorkunnen vör. In’n Eersten Weltkrieg sünd 22 Soldaten ut Vollerso fullen oder vermisst un in’n Tweten Weltkrieg 39. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wallhöben in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hambargen in’n Kanton Oosterholt. De Oort hett vör 1885 to de Vaagdie Hambargen in dat Amt Oosterholt tohöört. Na
Nee-Kuhs (hoochdüütsch Neu-Kuhstedt) is en lütten Oort in de Gemeen Gnarrenborg in’n Landkreis Rodenborg, Neddersassen. De Oort liggt op’n Rand von de Oosterholter Geest hen na dat Düvelsmoor. Dat Water ut dat Rebeed warrt över Gravens na’n Kollbeek un den Giehler Beek hen afföhrt. De Naveröörd sünd Kuhs un Dahldörp in’n Noordoosten, Kolheim un Kuhstermoor in’n Süüdoosten, Nee-Kuhstermoor un Ahrensdörp in’n Süden, Giehl un Giehlermöhlen in’n Süüdwesten un Kuhs-Siedlung in’n Noordwesten. Nee-Kuhs is as Siedlung von Kuhs ut anleggt worrn. De Oort hett vör 1859 to dat Amt Beverst tohöört. 1859 is de Oort an dat Amt Bremervöör kamen. Na 1885 weer dat in’n Kreis Bremervöör, de 1932 mit’n Kreis Zeven to’n ne’en un grötteren Kreis Bremervöör tohoopgahn is. 1977 is dat Deel von’n Landkreis Rodenborg worrn. De Oort hett von öllers bi de Gemeen Kuhs mit bihöört, de an’n 1. März 1974 mit de Gemeenreform in Neddersassen Deel von de Gemeen Gnarrenborg worrn is. Nee-Kuhs is evangeelsch-luthersch präägt un höört to dat Kaspel Kuhs. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. För Nee-Kuhs is de freewillige Füürwehr Kuhs mit tostännig. Dör Nee-Kuhs löppt de
Leto betekent Leto, Figur ut de greeksche Mythologie, Dochter von Koios, (68) Leto, en Asteroid ut den Hööftgördel. Leto is de Familiennaam von Antonino Leto (1844–1913), italieenschen Maler, Giulio Pomponio Leto (1428–1498), italieenschen Humanist, Jared Leto (* 1971), US-amerikaanschen Schauspeler un Sänger, Marco Leto (1931–2016), italieenschen Speelbaas, Sebastián Leto (* 1986), argentienschen Footballspeler, Shannon Leto (* 1970), US-amerikaanschen Fotograaf un Slagtüügspeler. Kiek ok bi: Lehto. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kuhs-Siedlung (hoochdüütsch Kuhstedt-Siedlung) is en Oort in de Gemeen Gnarrenborg in’n Landkreis Rodenborg, Neddersassen. De Oort liggt op de Oosterholter Geest, de hier so op 20 bet 30 Meter över NHN liggt. Deelwies slütt sik Moor un Forst an. Dat Water ut dat Rebeed flütt in’n Süden över’n Forstgraven na’n Giehler Beek un in’n Noorden över Gravens in de Ah un wieder in de Ooldwister Luun un de Luun. De Naveröörd sünd Ooldwist in’n Noorden, Volkmarst un Brillit in’n Noordoosten, Kuhs in’n Oosten, Nee-Kuhs, Nee-Kuhstermoor un Giehl in’n Süüdoosten, Giehlermöhlen un Vollerso in’n Süden, Paddewisch un Steern in’n Süüdwesten, Ollendörp in’n Westen un Wellen un Ah in’n Noordwesten. Dat Land in’n Westen von de Kuhster Feldmark weer fröher Heid un weer nich för de Bueree to bruken. Jüstso weer dat mit dat Land in Ah un Ooldwist, dat dor angrenzen dee. Al 1914 un 1919 harr dat Plaans geven, düt Land to kultiveren. In de Johren 1930 hett dat för korte Tied ok Plaans för en Flegerplatz geven. Dor is aver nix von worrn. 1938 weer dat denn aver so wied, dat de Heid deep plöögt worrn is un 1939 sünd twee Gebüüd boot worrn, in de toeerst de Verwaltung
De Mairie Leendaal weer in de Franzosentied (1810 bet 1813) een von de dree Mairien, in de de Kanton Leendaal indeelt weer. De Seet weer in Leendaal. Se harr 2281 Inwahners. De Ümgegend von Leendaal hett vör de Franzosentied to dat Amt Leendaal in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Leendaal een von de twölv Mairien in’n Kanton Leendaal von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Leendaal weer nu een von de dree Mairien in’n Kanton Leendaal, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de fiev Mairien Leendaal, Truup, Falkenbarg, Worphusen un Törfmoor (all in’n Kanton Leendaal) höört harrn. Von de Mairie Worphusen is blots de Oort Worphusen an de Mairie
De Mairie St. Jürgen weer in de Franzosentied (1810 bet 1813) een von de dree Mairien, in de de Kanton Leendaal indeelt weer. De Seet weer in St. Jürgen. Se harr 2125 Inwahners. De Ümgegend von St. Jürgen hett vör de Franzosentied to dat Gericht Nedderenn St. Jürgen un de Ämter Leendaal, Otterbarg (blots Wörpdörp) un Oosterholt (blots Waakhusen) in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer St. Jürgen Deel von de Mairie Öberenn in’n Kanton Leendaal von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De ne’e Mairie St. Jürgen weer nu een von de dree Mairien in’n Kanton Leendaal, Distrikt Bremen, Departement von de Wersermünnen. In de Mairie sünd Öörd in tohoopfaat worrn, de vörher in Westfalen to de fiev Mairien Öberenn, Törfmoor, Worphusen, Wörpdörp un Wörpheim (all in’n Kanton Leendaal) höört